Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**ТӨСВИЙН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Төсвийн тухайхуульд доор дурдсан агуулгатай дараах зүйл, хэсэг, заалт нэмсүгэй:

**1/4 дүгээр зүйлийн 4.1.57 дахь заалт:**

**“**4.1.57.“Төсвийн тогтвортой байдлын зөвлөл” гэж Төсвийн тогтвортой байдлын тухай хуулийн 161.1-т заасныг.”

**2/8 дугаар зүйлийн 8.1.11 дэх заалт:**

“8.1.11.Төсвийн тогтвортой байдлын зөвлөл дунд хугацааны төсвийн хүрээний мэдэгдлийн төслийг боловсруулахад ашиглах макро эдийн засгийн үндсэн үзүүлэлт, төлөв байдлын таамаглалын тооцоог хийж, жил бүрийн 3 дугаар сарын 15-ны дотор санхүү, төсвийн болон эдийн засаг, хөгжлийн асуудал эрхэлсэн төрийн захиргааны төв байгууллагад хүргүүлэх.”

**3/8 дугаар зүйлийн 8.4.71 дэх заалт:**

“8.4.71.Төсвийн тогтвортой байдлын зөвлөл төсвийн төслийн талаарх дүгнэлтийг Улсын Их Хуралд жил бүрийн 9 дүгээр сарын 20-нд хүргүүлж, нийтэд мэдээлнэ;”

**4/10 дугаар зүйлийн 10.5 дахь хэсэг:**

“10.5.Энэ хуулийн 10.1.13-т заасан төсвийн хөрөнгө оруулалтаар хэрэгжүүлэх төсөл, арга хэмжээг санхүүжүүлэх, хянах, тайлагнахад төслийн кодыг үндэслэн төрийн болон орон нутгийн өмчид бүртгэж, төсвийн төлөвлөлтөд тусгана.

**5/11 дүгээр зүйлийн 11.2 дахь хэсэг:**

11.2.Монгол Улсын шадар сайд бөгөөд эдийн засаг, хөгжлийн асуудал эрхэлсэн Засгийн газрын гишүүн төсвийн удирдлагын талаар дараах бүрэн эрхийг хэрэгжүүлнэ:

11.2.1.Төсвийн тогтвортой байдлын зөвлөлөөс ирүүлсэн макро эдийн засгийн тооцоонд үндэслэн боловсруулсан дунд хугацааны төсвийн хүрээний мэдэгдлийн төслийг Засгийн газрын хуралдаанаар хэлэлцүүлэх;

**6/12 дугаар зүйлийн 12.3 дахь хэсэг:**

“12.3.Эдийн засаг, хөгжлийн асуудал эрхэлсэн төрийн захиргааны төв байгууллага төсвийн удирдлагын талаар дараах бүрэн эрхийг хэрэгжүүлнэ:

12.3.1.дунд хугацааны төсвийн хүрээний мэдэгдлийн төсөл, түүнд тусгах эдийн засаг, төсвийн таамаглалыг боловсруулах;

**7/24 дүгээр зүйлийн 24.7 дахь хэсэг:**

“24.7.Төсвийн хөрөнгө, төрийн болон орон нутгийн өмчит, өмчийн оролцоотой хуулийн этгээдийн төрд ногдох хөрөнгийг Нийтээр тэмдэглэх баярын болон тэмдэглэлт өдрүүдийн тухай хуулийн 3.1.1, 3.1.2-т заасан нийтээр тэмдэглэх баярын болон тэмдэглэлт өдөр, тэдгээртэй адилтгах аливаа өдөрлөг, ойн баярт зориулж зарцуулахыг хориглоно”

**8/27 дугаар зүйлийн 27.1.10 дахь заалт:**

“27.1.10.тухайн жилийн төсвийн төсөлд төсвийн тогтворжуулалтын сан болон ирээдүйн өв сангийн дансны үлдэгдэлийн мэдээллийг тусгасан байх ”

**9/28 дугаар зүйлийн 28.3.12**

“28.3.12.олон нийтээр хэлэлцүүлсэн санал.”

**10/281 дүгээр зүйл:**

**“281 дугаар зүйл.Төсвийг төсөл боловсруулахад олон нийтийн оролцоог хангах**

281.1.Тухайн жилийн төсвийн төслийг боловсруулахад олон нийтийн оролцоог дараах байдлаар хангана:

281.1.1.төсвийн төсөл боловсруулахад олон нийтийн хэлэлцүүлэг зохион байгуулах;

281.1.2.байнгын ажиллагаатай санал авах цахим хуудас, шуурхай утас ажиллуулах.

281.2.Энэ хуулийн 281.1.1-д заасан хэлэлцүүлгийг санхүү, төсвийн асуудал эрхэлсэн төрийн захиргааны төв байгууллага жил бүрийн 3, 8 дугаар сард багтаан дараах журмаар зохион байгуулна:

281.2.1.иргэд, иргэний нийгмийн байгууллага, энэ хуулийн 10.2-т заасан Зөвлөл, төрийн аудитын байгууллага болон хэлэлцүүлгийн асуудалтай холбоотой асуудал эрхэлсэн төсвийн ерөнхийлөн захирагч, түүний эрхлэх асуудлын хүрээний агентлаг, төсвийн байгууллагын удирдах албан тушаалтан, санхүү, төсвийн асуудал хариуцсан холбогдох албан тушаалтныг оролцуулсан байх;

281.2.2.хэлэлцүүлгийг нийгмийн халамж, эрүүл мэнд, дэд бүтэц, байгаль орчин зэрэг салбар бүрээр явуулах;

281.2.3.хэлэлцүүлгээс гарсан эдийн засгийн үр ашигтай, нийгмийн ач холбогдол бүхий, зардал бууруулах зэрэг шинжтэй саналыг нэгтгэн эрэмбэлж, тухайн жилийн төсвийн төслийг боловсруулахад тусгах;

281.3.Энэ зүйлээр зохицуулсан харилцаа нь төсвийн тодотголын төсөл боловсруулахад мөн адил хамаарна.

281.4.Эдийн засаг, хөгжлийн асуудал эрхэлсэн төрийн захиргааны төв байгууллага нь дунд хугацааны төсвийн хүрээний мэдэгдлийн төсөл, түүний нэмэлт, өөрчлөлтийн төслийг боловсруулахад олон нийтийн хэлэлцүүлгийг 3 дугаар сард багтаан энэ хуулийн 281.1-д заасан журмаар зохион байгуулна.

281.5.Төсвийн төсөл, дунд хугацааны төсвийн хүрээний мэдэгдлийн төслийн талаарх олон нийтийн хэлэлцүүлэг зохион байгуулах журмыг Засгийн газар батална.

**11/291 дүгээр зүйлийн 291.2.6 дахь заалт:**

“291.2.6.олон нийтээр хэлэлцүүлсэн байх.”

**12/291дүгээр зүйлийн 291.5 дахь хэсэг:**

“291.5.Улсын хөрөнгө оруулалтын хөтөлбөрийн төслийг Засгийн газар, Улсын Их Хурлаар хэлэлцэх явцад зохион байгуулах олон нийтийн хэлэлцүүлэгт салбарын мэргэжилтнүүд, эрдэмтэн судлаачид, иргэний нийгмийн байгууллагын төлөөллийг оролцуулсан байна.”

**13/32 дугаар зүйлийн 32.2.22 дахь заалт:**

“32.2.22.энэ хуулийн 281.2.3-т заасны дагуу хэлэлцүүлгээс гарсан саналыг тухайн жилийн төсвийн төсөл, төсвийн тодотголын төсөлд хэрхэн шийдвэрлэсэн талаар танилцуулгад тусгана.”

**14/32 дугаар зүйлийн 32.3 дахь хэсэг:**

“32.3.Энэ хуулийн 32.2.16-д заасан алдагдал санхүүжүүлэх санал нь дунд хугацааны төсвийн хүрээний мэдэгдэлтэй нийцсэн байх бөгөөд түүнийг санхүүжүүлэх эх үүсвэр, хугацааг тодорхой тусгасан байна.”

**15/70 дугаар зүйлийн 70.2, 70.3, 70.4, 70.5 дахь хэсэг:**

“70.2.Энэ хуулийн 281.2, 281.3-д заасныг гүйцэтгэх удирдлага болон холбогдох албан тушаалтан мөрдөж ажиллаагүй нь тогтоогдсон бол ажлаас халах үндэслэл болно.

70.3.Хууль зөрчсөн үйлдэл нь гэмт хэрэг, зөрчлийн шинжтэй бол холбогдох хуулийн дагуу хариуцлага хүлээлгэнэ.

70.4.Төсвийн ерөнхийлөн захирагч тухайн жилийн төсвийн тухай хуульд заасан зардлыг хэтрүүлсэн, ангилал зөрүүлсэн, зориулалт бусаар ашигласан бол тухайн эрхэлж буй албан тушаалаас чөлөөлөх үндэслэл болно.

70.5.Төсвийн ерөнхийлөн захирагч, санхүү, төсвийн асуудал эрхэлсэн төрийн захиргааны байгууллага төсвийн төслийг боловсруулж, батлуулахдаа үндэслэлгүй тоо мэдээнд тулгуурлан батлуулсан нь төсвийн гүйцэтгэлээр тогтоогдсон бол уг албан тушаалтныг албан тушаалаас чөлөөлөх үндэслэл болно.”

**2 дугаар зүйл.**Төсвийн тухай хуулийн 10 дугаар зүйлийн 10.1.13 дахь заалтын “төсөл, арга хэмжээг” гэсний дараа “бүртгэх, кодлох,” гэж 29 дүгээр зүйлийн 29.3.5 дахь заалтын “арга хэмжээг” гэсний дараа “хэрэгжүүлэх хугацаанд тэнцүү хуваарилсан хэмжээнээс багагүй байхаар тооцож” гэж, 27 дугаар зүйлийн 27.1.2 дахь заалт, 32 дугаар зүйлийн 32.2.1 дэх заалтын “макро” гэсний өмнө “Төсвийн тогтвортой байдлын зөвлөлөөс боловсруулсан” гэж, 27 дугаар зүйлийн 27.4.1 дэх заалтын “шийдвэрийн” гэсний дараа “талаарх холбогдох этгээдийн” гэж, 28 дугаар зүйлийн 28.4 дэх хэсгийн “28.3.8” гэсний дараа “, 28.3.12” гэж, 33 дугаар зүйлийн 33.2.6 дахь заалтын “санхүүжилтийн эх үүсвэрээр” гэсний дараа “анхны төсөвт өртөг, код” гэж, 55 дугаар зүйлийн 55.4.2 дахь заалтын “ирэх” гэсний өмнө “Төсвийн тогтвортой байдлын зөвлөлөөс боловсруулсан” тус тус нэмсүгэй.

**3 дугаар зүйл.**Төсвийн тухайхуулийн 8 дугаар зүйлийн 8.1.1, 8.4.3, 8.4.4, 28 дугаар зүйлийн 28.2 дахь хэсгийг доор дурдсанаар өөрчлөн найруулсугай:

**1/8 дугаар зүйлийн 8.1.1.дэх заалт:**

“8.1.1.санхүү, төсвийн асуудал эрхэлсэн төрийн захиргааны төв байгууллага Стратегийн баримт бичгийн төслийг, эдийн засаг, хөгжлийн асуудал эрхэлсэн төрийн захиргааны төв байгууллага дунд хугацааны төсвийн хүрээний мэдэгдлийн төслийг Төсвийн тогтвортой байдлын зөвлөлөөс боловсруулсан макро эдийн засгийн үндсэн үзүүлэлт, төлөв байдлын дүн шинжилгээ, тооцоонд үндэслэн боловсруулж, жил бүрийн 4 дүгээр сарын 15-ны дотор Засгийн газарт хүргүүлэх;”

**2/8 дугаар зүйлийн 8.4.3 дахь заалт:**

“8.4.3.төсвийн ерөнхийлөн захирагч жилийн төсвийн саналаа, шаардлагатай тохиолдолд Төсвийн тогтвортой байдлын зөвлөл тухайн жилийн төсөвт баримтлах макро эдийн засгийн үндсэн үзүүлэлтийг тус тус боловсруулж жил бүрийн 7 дугаар сарын 25-ны дотор санхүү, төсвийн асуудал эрхэлсэн төрийн захиргааны төв байгууллага, төрийн аудитын байгууллага, Улсын Их Хуралд хүргүүлж, нийтэд ил тод мэдээлнэ;”

**3/8 дугаар зүйлийн 8.4.4 дэх заалт:**

“8.4.4.санхүү, төсвийн асуудал эрхэлсэн төрийн захиргааны төв байгууллага энэ хуулийн 8.4.3-т заасан жилийн төсвийн саналыг холбогдох макро эдийн засгийн үндсэн үзүүлэлтэд тулгуурлан нэгтгэн боловсруулж, хөгжлийн бодлогын баримт бичигт нийцсэн эсэхэд эдийн засаг, хөгжлийн асуудал эрхэлсэн төрийн захиргааны төв байгууллагаар хянуулж, жил бүрийн 8 дугаар сарын 15-ны дотор Засгийн газарт өргөн мэдүүлж, нийтэд ил тод мэдээлнэ;”

**4/28 дугаар зүйлийн 28.2 дахь хэсэг:**

“28.2.Төсвийн ерөнхийлөн захирагч улсын хөрөнгө оруулалтын хөтөлбөрт тусгуулах төсөл, арга хэмжээний саналыг дараах журмаар боловсруулж, эдийн засаг, хөгжлийн асуудал эрхэлсэн төрийн захиргааны төв байгууллагад хүргүүлнэ:

28.2.1.улсын хөрөнгө оруулалтын хөтөлбөрт тусгуулах төсөл, арга хэмжээний саналыг санал боловсруулах бүх шатанд олон нийтэд хэлэлцүүлсэн байна;

28.2.2.улсын хөрөнгө оруулалтын хөтөлбөрийн төсөлд орон нутгийн иргэдийн саналыг авсан байна;”

**4 дүгээр зүйл.**Төсвийн тухай хуулийн 8 дугаар зүйлийн 8.4.1 дэх заалтын “25-ны” гэснийг “10-ны” гэж, 8.4.2 дахь заалтын “8 дугаар сарын 01-ний” гэснийг “07 дугаар сарын 20-ны” гэж, 8.4.3 дахь заалтын “8 дугаар сарын 15-ны” гэснийг “07 дугаар сарын 25-ны” гэж, 8.4.5 дахь заалтын “10 дугаар сарын 1-ний дотор” гэснийг “9 дүгээр сарын 01-ний дотор Төрийн аудитын байгууллагад хүргүүлж,” гэж, 8.4.7 дахь заалтын “10 дугаар сарын 15-ны дотор хүргүүлэх” гэснийг “9 дүгээр сарын 25-нд хүргүүлж, нийтэд мэдээлэх” гэж, 8.4.8 дахь заалтын “хэлэлцэн жил бүрийн” гэснийг “жил бүрийн намрын ээлжит чуулган эхлэх өдрөөс эхлэн хэлэлцэн” гэж, 28 дугаар зүйлийн 28.2, 28.3, 28.4, 28.6 дахь хэсэг, 29 дүгээр зүйлийн 28.1 дэх хэсгийн “үндэсний хөгжлийн асуудал эрхэлсэн төрийн захиргааны” гэснийг “эдийн засаг, хөгжлийн асуудал эрхэлсэн төрийн захиргааны төв” тус тус өөрчилсүгэй.

**5 дугаар зүйл.**Төсвийн тухай хуулийн 11 дүгээр зүйлийн 11.1.1 дэх заалтын “дунд хугацааны төсвийн хүрээний мэдэгдэл,” гэснийг хассугай.

**6 дугаар зүйл.**Төсвийн тухай хуулийн 12 дугаар зүйлийн 12.1.1 дэх хэсгийг хүчингүй болсонд тооцсугай.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**НИЙТИЙН МЭДЭЭЛЛИЙН ИЛ ТОД БАЙДЛЫН ТУХАЙ**

**ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Нийтийн мэдээллийн ил тод байдлын тухайхуулийн 8 дугаар зүйлийн 8.4.1 дэх заалтын “төсөл” гэсний дараа “, Төсвийн тухай хуулийн 8.4.3-т заасан төсвийн ерөнхийлөн захирагчийн жилийн төсвийн санал, Төсвийн тухай хуулийн 54.5.4-т заасан мэдээлэл ” гэж, 8.4.15 дахь заалтын “хөрөнгө оруулалт,” гэсний дараа “түүний хөрөнгө оруулалтын хөтөлбөр, арга хэмжээ бүрийг кодоор,” 8.7 дахь хэсгийн “Энэ хуулийн” гэсний дараа “8.4.1-д заасан мэдээллийг төсвийн ерөнхийлөн захирагчид,” гэж тус туснэмсүгэй.

**2 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**ХУУЛЬ ТОГТООМЖИЙН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хууль тогтоомжийн тухай хуулийн 12 дугаар зүйлийн 12.2.1 дэх заалтын “олон” гэсний өмнө “зээлийн хэлэлцээр батлахаас бусад” гэж нэмсүгэй.

**2 дугаар зүйл.**Хууль тогтоомжийн тухай хуулийн 38 дугаар зүйлийн 38.8 дахь хэсгийн “12.2-т” гэснийг “12.2.1, 12.2.4-12.2.24-т” гэж өөрчилсүгэй.

**3 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

**Төсөл**

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**МОНГОЛ УЛСЫН ИХ ХУРЛЫН ЧУУЛГАНЫ ХУРАЛДААНЫ ДЭГИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Монгол Улсын Их Хурлын чуулганы хуралдааны дэгийн тухай хуульд доор дурдсан агуулгатай 751 дүгээр зүйл нэмсүгэй:

**“751 дүгээр зүйл.Зээлийн ерөнхий нөхцөлийн талаарх олон улсын гэрээ байгуулах санал, гэрээний төслийг Улсын Их Хуралтай урьдчилан зөвшилцөх**

751.1.Гадаад улс, олон улсын байгууллага, гадаад улсын болон олон улсын банк, санхүүгийн байгууллагаас авах зээлийн ерөнхий нөхцөлийн талаарх олон улсын гэрээний тухайд гэрээ байгуулах санал, олон улсын гэрээний төсөл, эсхүл эх бичвэрийг Эдийн засгийн байнгын хороо урьдчилан хэлэлцэж санал, дүгнэлтээ Төсвийн болон Аюулгүй байдал, гадаад бодлогын байнгын хороонд хүргүүлнэ.

751.2.Төсвийн болон Аюулгүй байдал, гадаад бодлогын байнгын хорооны хамтарсан хуралдаанаар олон улсын гэрээний төсөл, эсхүл эх бичвэр, холбогдох баримт бичгийг Төсвийн тогтвортой байдлын тухай, Өрийн удирдлагын тухай хуульд заасан төсвийн тусгай шаардлагад нийцүүлэн хэлэлцэнэ.

751.3.Төсвийн болон Аюулгүй байдал, гадаад бодлогын байнгын хорооны хамтарсан хуралдаанаар олон улсын гэрээний төсөл, эсхүл эх бичвэрт дараах нөхцөлийг тусгасан эсэхийг хянан хэлэлцэнэ.

751.3.1.тухайн зээлийн зориулалт нь ;

751.3.2.зээлийн хөрөнгөөр хэрэгжүүлэх төсөл, арга хэмжээг хөгжлийн зорилтот хөтөлбөртэй нийцсэн эсэх;

751.3.3.Өрийн удирдлагын тухай хуулийн 12.1.5-д заасан төсөл, арга хэмжээ нь эдийн засгийн бодит өсөлтийг нэмэгдүүлэх;

751.3.4.тухайн зээлийн хэмжээ төсвийн тусгай шаардлагын тогтоосон хэмжээнд нөлөөлөхгүй байх.

751.4.Төсвийн болон Аюулгүй байдал, гадаад бодлогын байнгын хорооны хамтарсан хуралдаанд олон улсын гэрээ байгуулах санал, олон улсын гэрээний төсөл, эсхүл эх бичвэрийг Монгол Улсын Ерөнхийлөгчийн итгэмжлэгдсэн төлөөлөгч, эсхүл тухайн олон улсын гэрээгээр зохицуулах асуудал эрхэлсэн Засгийн газрын гишүүн танилцуулна.

751.5.Олон улсын гэрээ байгуулах санал, олон улсын гэрээний төсөл, эх бичвэртэй холбогдуулан гишүүд асуулт асууж, үг хэлж болно.

751.6.Төсвийн болон Аюулгүй байдал, гадаад бодлогын байнгын хорооны хамтарсан хуралдаанаар олон улсын гэрээ байгуулах санал, олон улсын гэрээний төсөл, эсхүл эх бичвэрийн талаар ил санал хураалт явуулж, хуралдаанд оролцсон гишүүдийн олонхын саналаар дараах санал, дүгнэлтийн аль нэгийг гаргана:

751.6.1.олон улсын гэрээний төсөл, эсхүл эх бичвэрийг бүхэлд нь зөвшөөрч, олон улсын гэрээнд гарын үсэг зурах эрхийг Монгол Улсын Ерөнхийлөгч, Засгийн газарт олгох;

751.6.2.баталсан буюу жинхэлсэн олон талт гэрээний эх бичвэрээс бусад олон улсын гэрээний төсөлтэй холбогдуулан зарчмын шинжтэй тодорхой засвар, нэмэлт, өөрчлөлт оруулах санал, дүгнэлтийг Монгол Улсын Ерөнхийлөгч, Засгийн газарт хүргүүлэх;

751.6.3.олон улсын гэрээ байгуулах санал, олон улсын гэрээний төсөл, эсхүл эх бичвэрийг дэмжээгүй бол шалтгааныг тайлбарласан санал, дүгнэлтийг Монгол Улсын Ерөнхийлөгч, Засгийн газарт хүргүүлэх.

751.7.Монгол Улсын Ерөнхийлөгч, Засгийн газрын санал, эсхүл олон улсын гэрээний агуулга, ач холбогдлыг харгалзан Төсвийн болон Аюулгүй байдал, гадаад бодлогын байнгын хорооны хамтарсан хуралдаанд оролцсон гишүүдийн олонхын саналаар олон улсын гэрээ байгуулах санал, олон улсын гэрээний төсөл, эсхүл эх бичвэрийг нэгдсэн хуралдаанаар хэлэлцүүлэн зөвшилцөхөөр шийдвэрлэж болно.

751.8.Монгол Улсын Ерөнхийлөгч, Засгийн газар энэ хуулийн 751.6.2-т заасан Төсвийн болон Аюулгүй байдал, гадаад бодлогын байнгын хорооны хамтарсан хуралдаанаас гаргасан санал, дүгнэлтийн дагуу олон улсын гэрээний төсөлд засвар, нэмэлт, өөрчлөлт оруулах асуудлаар олон улсын гэрээний нөгөө тал, эсхүл бусад талтай хэлэлцээ хийж, хэлэлцээний үр дүнг олон улсын гэрээний шинэчилсэн төслийн хамт Улсын Их Хуралд зөвшилцөхөөр дахин ирүүлнэ.

751.9.Монгол Улсын Ерөнхийлөгч, Засгийн газар энэ хуулийн 751.6.3-т заасан Төсвийн болон Аюулгүй байдал, гадаад бодлогын байнгын хорооны хамтарсан хуралдаанаас гаргасан санал, дүгнэлтэд дурдсан шалтгааныг арилгасан бол олон улсын гэрээ байгуулах санал, олон улсын гэрээний шинэчилсэн төслийг Улсын Их Хуралд зөвшилцөхөөр ирүүлж болно.

751.10.Энэ хуулийн 751.7-т заасны дагуу хэлэлцүүлсэн олон улсын гэрээ байгуулах санал, олон улсын гэрээний төсөл, эсхүл эх бичвэрийг нэгдсэн хуралдаанаар хэлэлцэн гишүүдийн олонхын саналаар энэ хуулийн 751.6.1, 751.6.2, 751.6.3-т заасан шийдвэрийн аль нэгийг гаргана.”

**2 дугаар зүйл.**Монгол Улсын Их Хурлын чуулганы хуралдааны дэгийн тухай хуулийн 75 дугаар зүйлийн 75.3.1 дэх заалтыг хүчингүй болсонд тооцсугай.

**3 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**МОНГОЛ УЛСЫН ИХ ХУРЛЫН СОНГУУЛИЙН ТУХАЙ**

**ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл**.Монгол Улсын Их хурлын сонгуулийн тухай хуулийн 29 дүгээр зүйлд доор дурдсан агуулгатай 29.3.3 дахь заалт нэмсүгэй:

“29.3.3.сүүлийн 6 хүртэл жилийн хугацаанд Төсвийн тогтвортой байдлын тухай хуульд заасан төсвийн тогтвортой байдлын зөвлөлд гишүүнээр ажиллаж байгаагүй.”

**2 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**АЙМАГ, НИЙСЛЭЛ, СУМ, ДҮҮРГИЙН ИРГЭДИЙН ТӨЛӨӨЛӨГЧДИЙН ХУРЛЫН СОНГУУЛИЙН ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл**.Аймаг, нийслэл, сум, дүүргийн иргэдийн төлөөлөгчдийн хурлын сонгуулийн тухай хуулийн 28 дугаар зүйлд доор дурдсан агуулгатай 28.3.3 дахь заалт нэмсүгэй:

“28.3.3.сүүлийн 6 хүртэл жилийн хугацаанд Төсвийн тогтвортой байдлын тухай хуульд заасан төсвийн тогтвортой байдлын зөвлөлд гишүүнээр ажиллаж байгаагүй.”

**2 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**ӨРИЙН УДИРДЛАГЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Өрийн удирдлагын тухай хуульд доор дурдсан агуулгатай дараах заалт нэмсүгэй:

**1/6 дугаар зүйлийн 6.2.5 дахь заалт:**

“6.2.5.Өрийн удирдлагын тухай хуулийн 12.1.5-д заасан зориулалтаар хийх Засгийн газар, орон нутгийн зээллэг, Засгийн газрын өрийн баталгаа нь эдийн засгийн бодит үр өгөөж өгөх боломжтой байх.”

**2/6 дугаар зүйлийн 6.4.6, 6.4.7, 6.4.8 дахь заалт:**

“6.4.6.төсөл, арга хэмжээг тогтоосон хугацаанд, үр дүнтэй хэрэгжүүлэх;

6.4.7.санхүү, төсвийн зохистой, үр ашигтай удирдлагыг хэрэгжүүлэх.

6.4.8.энэ хуулийн 24.2-т зааснаас бусад зардал, үр өгөөжийн тооцооллыг хийж, үр ашигтай төслийг санхүүжүүлж, зардлын хяналтыг хэрэгжүүлэх.”

**3/6 дугаар зүйлийн 6.5.3, 6.5.4 дэх заалт:**

“6.5.3.хуульд өөрөөр заагаагүй бол Монгол Улсын Засгийн газраас гадаад улс, олон улсын байгууллага болон банк санхүүгийн байгууллагаас зээл авах аливаа хэлэлцээр хийх, үзэглэх, батлах, соёрхон батлах үйл явцыг тухай бүр нийтэд ил тод мэдээллэх;

6.5.4.Монгол Улс шинээр зээл авах, зээлийн хэлэлцээрт нэмэлт өөрчлөлт оруулах бүрт зээлийн нийт хэмжээ, эргэн төлөх хуваарь, хүү, зээлийн зориулалт зэрэг мэдээллийг нэгтгэсэн байдлаар тухай бүр нийтэд мэдээллэх.”

**4/6 дугаар зүйлийн 6.6.6 дахь заалт:**

“6.6.6.үйл ажиллагааны шуурхай, хариуцлагатай, тогтвортой байдлыг хангах.”

**5/13 дугаар зүйлийн 13.2.5 дахь заалт:**

“13.2.5.энэ хуулийн 12.1.5-д заасан зориулалтаар үүсгэх өрийн зориулалт, хэмжээ, өрийн багцын бүтэц, эргэн төлөх чадвар, эрсдэлийг зээлийн хэлэлцээрийн нийт хугацаагаар тодорхойлж, удирдан зохицуулах.”

**6/13 дугаар зүйлийн 13.3 дахь хэсэг:**

“13.3.Энэ хуулийн 13.1-д заасан макро эдийн засгийн үндсэн үзүүлэлтийг Төсвийн тогтвортой байдлын зөвлөлөөс тодорхойлсон байна.”

**7/18 дугаар зүйлийн 18.5.8 дахь заалт:**

“18.5.8.эдийн засгийн бодит өр өгөөж өгөх төсөл, арга хэмжээ байх нь холбогдох тооцоо судалгаагаар нотлогдсон байх.”

**8/18 дугаар зүйлийн 18.11 дэх хэсэг:**

“18.11.Энэ хуулийн 18.5.8-д заасан эдийн засгийн бодит үр өгөөжийн тооцоолол хийх аргачлалыг Монгол Улсын шадар сайд, эдийн засаг, хөгжлийн асуудал эрхэлсэн Засгийн газрын гишүүн батална.”

**2 дугаар зүйл.**Өрийн удирдлагын тухай хуулийн 13 дугаар зүйлийн 13.2.3 дахь заалтын “дунд” гэсний дараа “, урт” гэж нэмсүгэй.

**3 дугаар зүйл.**Өрийн удирдлагын тухай хуулийн 6 дугаар зүйлийн 6.5.1 дэх заалтын “тогтоосон хугацаанд” гэснийг “дэлгэрэнгүй мэдээллийг улирал тутам” гэж өөрчилсүгэй.

**4 дүгээр зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**ТӨРИЙН АУДИТЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Төрийн аудитын тухайхуульд доор дурдсан агуулгатай дараах хэсэг нэмсүгэй:

**1/8 дугаар зүйлийн 8.8 дахь хэсэг:**

“8.8.Монгол Улсын нэгдсэн төсвийн гүйцэтгэлийн аудитын тайланд Улсын хөгжлийн жилийн төлөвлөгөөний хэрэгжилтэд хийсэн аудитын үр дүнг төсвийн ерөнхийлөн захирагчийн хүрэх үр дүнгийн үзүүлэлттэй харьцуулан тусгана.”

**2/11 дүгээр зүйлийн 11.3.4 дэх заалт:**

“11.3.4.төрийн аудитын байгууллагын аудитын сэдэвт санал авах хугацаанд иргэд, олон нийтээс ирүүлсэн санал;”

**3/20 дугаар зүйлийн зүйлийн 20.5 дахь хэсэг:**

“20.5.Шалгагдагч этгээд болон холбогдох бусад албан тушаалтан нь энэ хуулийн 20.2-т заасан зөвлөмжийн мөрөөр авч хэрэгжүүлэх арга хэмжээний төлөвлөгөөг аудитын тайланг хүлээн авснаас хойш 30 хоногийн дотор төрийн аудитын байгууллагад ирүүлнэ.

**4/37 дугаар зүйлийн 37.6 дахь хэсэг:**

“37.6.Энэ хуулийн 11.3.4-т заасан саналыг аудитын сэдвийг батлахад тусгасан эсэх талаарх үндэслэл, тайлбарыг Төрийн аудитын байгууллагын цахим хуудсаар иргэд, олон нийтэд ил тод мэдээлнэ.”

**2 дугаар зүйл.**Төрийн аудитын тухайхуулийн 6 дугаар зүйлийн 6.3.2 дахь заалтын “Улсын Их Хурал” гэсний дараа “, Засгийн газар” гэж, 42 дугаар зүйлийн 42.2 дахь хэсгийн “татгалзсан” гэсний дараа “,энэ хуулийн 20.5-д заасан төлөвлөгөөг ирүүлээгүй” гэж, 42.3 дахь хэсгийн “ногдуулах” гэсний дараа “ , албан тушаалаас чөлөөлөх” гэж тус тус нэмсүгэй.

**3 дугаар зүйл.**Төрийн аудитын тухайхуулийн 6 дугаар зүйлийн 6.3.2 дахь заалтын “өргөн мэдүүлсэн” гэснийг “өргөн мэдүүлэх” гэж, 37 дугаар зүйлийн 37.2 дахь хэсгийн “аудитын тайланг” гэснийг “, аудитын тайлан, зөвлөмжийн хэрэгжилтийг” гэж, 42 дугаар зүйлийн 42.4 дэх хэсгийн “ногдуулахад” гэснийг “ногдуулах, албан тушаалаас чөлөөлөхөд” гэж өөрчилсүгэй.

**4 дүгээр зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**ТӨСВИЙН ТОГТВОРТОЙ БАЙДЛЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Төсвийн тухай хуульд доор дурдсан агуулгатай дараах зүйл, хэсэг, заалт нэмсүгэй:

**1/6 дугаар зүйлийн 6.4, 6.5 дахь хэсэг:**

“6.4.Энэ хуулийн 6.1.2-т заасан тусгай шаардлагыг 2025 оны төсвийн жил хүртэл, 6.1.4-т заасан тусгай шаардлагыг 2024 оны төсвийн жил хүртэл үе шаттай хэрэгжүүлж болно.

6.5.Энэ хуулийн 6.1.2, 6.1.4-т заасан тусгай шаардлагын доод хэмжээг бууруулахыг, энэ 6.4-т заасан эцсийн хугацааг сунгахыг хориглоно.”

**2/7 дугаар зүйлийн 7.5, 7.6, 7.7 дахь хэсэг:**

“7.5.Дунд хугацааны төсвийн хүрээний мэдэгдэл, түүний нэмэлт, өөрчлөлтийг баталснаас хойш 3 сараас доошгүй хугацаанд төсвийн төсөл, төсвийн тодотголын төслийг өргөн мэдүүлэх, батлахыг хориглоно.

7.6.Давагдашгүй хүчин зүйлийн улмаас гамшиг бүхий нөхцөл байдал бий болж төсөв болон төсвийн тодотгол батлах бол энэ хуулийн 7.5-д заасан хязгаарлалт хамаарахгүй.

7.7.Төсвийн тусгай шаардлагыг өөрчлөх, хэрэгжих нөхцөл, хугацаанд өөрчлөлт оруулах тухай хуулийн төслийг хэлэлцэх Улсын Их Хурлын байнгын хорооны хуралдаан болон нэгдсэн чуулганд нийт гишүүн хүрэлцэн ирсэн бол хуралдааныг хүчинтэйд тооцно.”

**3/12 дугаар зүйлийн 12.4 дэх хэсэг:**

“12.4.Төсвийн тогтвортой байдлын зөвлөл дунд хугацааны төсвийн хүрээний мэдэгдлийн төсөл боловсруулахад ашиглах макро эдийн засгийн үндсэн үзүүлэлт, төлөв байдлын таамаглалыг боловсруулахад хэрэглэсэн аргачлал, тооцооны үндэслэл зэргийг тодорхой гаргаж, энэ хуульд заасан холбогдох төрийн захиргааны төв байгууллагад хүргүүлнэ.

**4/161 дүгээр зүйл:**

**161 дүгээр зүйл.Төсвийн тогтвортой байдлын зөвлөл**

161.1.Улсын Их Хуралд өргөн мэдүүлсэн Монгол Улсын жилийн төсвийн төсөл, төсвийн тодотголын төсөл, дунд хугацааны төсвийн хүрээний мэдэгдлийн төсөл, Монгол Улсын эдийн засаг, нийгмийг хөгжүүлэх үндсэн чиглэлийн төслийг Төсвийн тогтвортой байдлын тухай хуульд нийцсэн эсэх, төсөв, санхүүгийн тогтвортой байдлыг хангасан эсэх, улсын төсөвт үзүүлэх нөлөөлөл, ачааллын талаар судалгаа, шинжилгээ хийж, дүгнэлт, зөвлөмж гаргах болон төсвийн хүрээний мэдэгдлийн төсөл боловсруулахад баримтлах макро эдийн засгийн үндсэн үзүүлэлтийн төсөөллийг боловсруулах үүрэг бүхий Төсвийн тогтвортой байдлын зөвлөл /цаашид “зөвлөл” гэх/-ийг Улсын Их Хурлын Төсвийн байнгын хорооны дэргэд байгуулан ажиллуулна.

161.2.Зөвлөл нь 7 гишүүнээс бүрдэх бөгөөд Төсвийн байнгын хороо хариуцсан ажлын албанаас нээлттэй сонгон шалгаруулалтаар хүн нэг бүрээр шалгаруулж, Төсвийн байнгын хороо энэ хуульд заасан журмын дагуу томилж, чөлөөлнө.

161.3.Зөвлөлийн дарга, гишүүн нь дараахь шаардлагыг хангасан байна:

161.3.1.эдийн засаг, санхүүгийн чиглэлээр магистр болон түүнээс дээш боловсролын зэрэгтэй байх;

161.3.2.сүүлийн зургаан жилийн хугацаанд улс төрийн намын гишүүнчлэлгүй, улс төрийн идэвхтэй үйл ажиллагаа явуулаагүй байх;

161.3.3.зөвлөлийн гишүүнээс чөлөөгдсөнөөс хойш 6 жилийн хугацаанд улс төрийн аливаа сонгуульд нэр дэвшихгүй байх;

161.3.4.зээл, батлан даалт, баталгааны гэрээгээр хугацаа хэтэрсэн өргүй байх;

161.3.5.хувь хүний ёс зүй болон нэр хүнд нь Зөвлөлийн үйл ажиллагаанд сөргөөр нөлөөлөхгүй байх;

161.3.6.эдийн засаг, санхүүгийн чиглэлээр эрдэм шинжилгээ, судалгааны ажил хийж, олон улсад нэр хүнд бүхий эрдэм, шинжилгээ судалгааны сэтгүүлд нийтлүүлсэн байх эсхүл эдийн засаг, төсөв, мөнгөний бодлого, санхүү, татварын чиглэлээр мэргэжлээрээ 10-аас доошгүй жил ажилласан туршлагатай байх;

161.3.7.Зөвлөлийн дарга, гишүүн нь төсвийн байгууллагад шууд болон шууд бус хэлбэрээр зөвлөх үйлчилгээ үзүүлэхгүй;

;

161.4.Зөвлөлийн дарга, гишүүнийг сонгон шалгаруулах, томилоход дараах журмыг баримтална:

161.4.1.Улсын Их Хурлын Төсвийн байнгын хороо 45-ээс доошгүй хоногийн өмнө Зөвлөлийн гишүүнийг сонгон шалгаруулах тухай зарыг олон нийтийн хэвлэл, мэдээллийн хэрэгслээр дамжуулан нийтэд мэдээлнэ;

161.4.2.энэ хуулийн 161.3-т заасан шаардлагыг хангасан иргэн сонгон шалгаруулалтын зар олон нийтийн мэдээллийн хэрэгслээр зарлагдсанаас хойш 30 хоногийн дотор нэр дэвших хүсэлтээ Төсвийн байнгын хороонд ирүүлнэ;

161.4.3.Төсвийн байнгын хороо ажлын хэсэг байгуулж энэ хуулийн 161.4.1-д хугацаанд багтаан сонгон шалгаруулалтыг зохион байгуулна;

161.4.4.ажлын хэсэг сонгон шалгаруулалтын үр дүнгийн талаар сонсгол зохион байгуулж хамгийн өндөр үнэлэмж авсан иргэнийг Зөвлөлийн гишүүнд нэр дэвшүүлж томилох саналаа Төсвийн байнгын хороонд хүргүүлнэ.

161.4.5.энэ хуульд заасан журмын дагуу явуулсан нэр дэвшигчийн сонсголын тайлан гарсанаас хойш ажлын таван өдрийн дотор тухайн тайлан, нэр дэвшигчийн танилцуулгыг Төсвийн байнгын хороогоор хэлэлцэж, хамгийн олон санал авсан нэр дэвшигчийг томилох санал, дүгнэлт гаргах бөгөөд уг санал, дүгнэлтэд сонсголын тайлангийн агуулгыг өөрчлөхгүйгээр тусгана. Байнгын хорооны санал, дүгнэлтийг нэгдсэн хуралдаанд ажлын гурван өдрийн дотор танилцуулна.

161.4.6.Төсвийн байнгын хорооны болон нэгдсэн хуралдаанд гишүүд ажлын хэсэг болон нэр дэвшигчээс асуулт асууж, үг хэлж болно.

161.4.7.нэгдсэн хуралдаанд нэр дэвшигчийн талаар санал хураалт явуулахгүй.

161.4.8.нэгдсэн хуралдаанд нэр дэвшигчийг танилцуулснаар Төсвийн байнгын хорооны хуралдаанд оролцсон гишүүдийн олонхын санал авсан нэр дэвшигчийг Зөвлөлийн гишүүнээр томилно.

161.5.Энэ хуулийн 161.4.5-д заасан эхний нэр дэвшигчийг Төсвийн байнгын хороогоор хэлэлцэх явцад нэр дэвшигч олонхын санал аваагүй тохиолдолд сонгон шалгаруулалтын явцад дараагийн нэр дэвшигчийг энэ хуульд заасан журмын дагуу Төсвийн байнгын хороогоор хэлэлцүүлнэ.

161.6.энэ хуулийн 161.5-д зааснаар дараагийн нэр дэвшигч нь байнгын хорооны хуралдаанд оролцсон олонхын санал аваагүй бол Төсвийн байнгын хороо сонгон шалгаруулалтыг 14 хоногийн дотор зохион байгуулж хамгийн өндөр үнэлэмж авсан иргэнийг нэр дэвшүүлэх бөгөөд өмнө нь олонхын санал аваагүй нэр дэвшигчийг дахин нэр дэвшүүлэхгүй.

161.7.Зөвлөлийн гишүүд нь даргаа олонхын саналаар 2 жилийн хугацаагаар сонгож, чөлөөлнө. Зөвлөлийн даргыг нэг удаа улируулан сонгож болно.

161.8.Зөвлөлийн гишүүнийг дараахь тохиолдолд хугацаанаас нь өмнө Төсвийн байнгын хорооны шийдвэрээр Зөвлөлөөс чөлөөлнө:

161.8.1.өөр ажилд томилогдон ажиллах болсон;

161.8.2.өөрийн хүсэлтээр чөлөөлөгдөх хүсэлт гаргасан;

161.8.3.гэмт хэрэг үйлдсэн нь тогтоогдсон, шүүхийн шийтгэх тогтоол гарсан;

161.8.4.энэ хуульд заасан зөвлөлийн гишүүний шаардлагыг хангахгүй болсон.

161.8.5.хуульд өөрөөр заагаагүй бол төрийн алба хаах насны дээд хязгаарт хүрсэн;

161.8.6.энэ хуульд заасан чиг үүргээ биелүүлээгүй эсхүл биелүүлэх чадамжгүй болох нь тогтоогдсон бол.

161.9.Зөвлөлийн үйл ажиллагаанд мэргэжил, арга зүйн дэмжлэг үзүүлэх зорилгоор төсвийн төсөл, төсвийн тодотголын төсөл, дунд хугацааны төсвийн хүрээний мэдэгдлийн төслийн тооцооллыг хянах, макро эдийн засгийн үндсэн үзүүлэлтийн тооцоолол хийхэд туслах чиг үүрэг бүхий төсвийн судалгааны нэгжийг Төсвийн байнгын хорооны харьяанд ажиллуулна.

161.10.Зөвлөлийн санал, дүгнэлт, зөвлөмжийг хэрэгжүүлэх, гишүүдийн ажиллах нөхцөлтэй холбогдсон харилцааг холбогдох хууль тогтоомжоор зохицуулна.

161.11.Зөвлөлийн дарга, гишүүдийн цалингийн хэмжээг тогтоох итгэлцүүрийг Улсын Их Хурал батална.

161.12.Зөвлөлийн үйл ажиллагааны хэлбэр, зөвлөлөөс санал, дүгнэлт, зөвлөмж гаргах, зөвлөлийн дарга, гишүүнд нэр дэвших, томилох, чөлөөлөх, сонгон шалгаруулах, зөвлөлийн өдөр тутмын үйл ажиллагааны харилцааг зохицуулах журмыг Улсын Их Хурлын Төсвийн байнгын хорооны тогтоолоор баталж мөрдүүлнэ.

**2 дугаар зүйл**.Төсвийн тогтвортой байдлын тухай хуулийн 10 дугаар зүйлийн 10.1.2 дахь заалтын “нийцүүлэн” гэсний дараа “Төсвийн тогтвортой байдлын зөвлөлөөс боловсруулсан макро эдийн засгийн үндсэн үзүүлэлтийн төсөөлөлд үндэслэн” гэж, 11 дүгээр зүйлийн гарчиг, 11.1 дэх хэсгийн “төсвийн” гэсний дараа “болон эдийн засаг, хөгжлийн” гэж нэмсүгэй.

**3 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ...-ны өдөр хот

**МОНГОЛ УЛСЫН ИХ ХУРЛЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Монгол Улсын Их Хурлын тухай хуулийн 24 дүгээр зүйлийн 24.8 дахь хэсгийн 24.8.2 дахь заалтын “зээлийн” гэснийг “зээл, тусламжийн” гэж, мөн зүйлийн 24.11 дэх хэсгийн 24.11.7 дахь заалтын “хөрөнгө оруулалт, зээл, тусламжийн” гэснийг “хөрөнгө оруулалтын” гэж тус тус өөрчилсүгэй.

**2 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ...-ны өдөр хот

**ИРЭЭДҮЙН ӨВ САНГИЙН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Ирээдүйн өв сангийн тухай хуулийн 8 дугаар зүйлийн 8.3 дахь хэсэг нэмсүгэй:

“8.3.Энэ хуулийн 8.1-д заасан Сангийн данснаас Ерөнхий сайд ажлын таван өдрийн дотор Корпорацийн Монгол банкин дахь дансанд шилжүүлнэ.”

**2 дугаар зүйл**.Ирээдүйн өв сангийн тухай хуулийн 4 дүгээр зүйлийн 4.1.5 дахь хэсгийн “санхүү төсвийн асуудал эрхэлсэн Засгийн газрын гишүүнээс” гэснийг “Ерөнхий сайдаас” гэж, 9 дүгээр зүйлийн 9.2 дахь хэсгийн “санхүү, төсвийн асуудал эрхэлсэн Засгийн газрын гишүүний” гэснийг “Ерөнхий сайдын” гэж, 9.3 дахь хэсэг, 10 дугаар зүйлийн 10.4, 10.5, 10.6, 10.10, 13 дугаар зүйлийн 13.5, 14 дүгээр зүйлийн 14.1, 15 дугаар зүйлийн 15.1, 15.6, 15.8, 15.9, 15.11.4, 15.11.5, 15.12, 16 дугаар зүйлийн 16.3, 17 дугаар зүйлийн 17.1.3, 20 дугаар зүйлийн 20.5, 20.7, 20.12, 21 дүгээр зүйлийн 21.2, 21.3, 26 дугаар зүйлийн 26.1, 26.2, 28 дугаар зүйлийн 28.5, 28.7, 29 дүгээр зүйлийн 29.1.2, 29.3, 30 дугаар зүйлийн 30.1.2, 30.2 дахь хэсгийн “санхүү, төсвийн асуудал эрхэлсэн Засгийн газрын гишүүн” гэснийг “Ерөнхий сайд” гэж, 10.7, 10.8, 11 дүгээр зүйлийн 11.3, 15 дугаар зүйлийн 15.11.6, 15.11.8, 16 дугаар зүйлийн 16.2.1, 16.2.2, 20 дугаар зүйлийн 20.6, 22 дугаар зүйлийн 22.1.10, 28 дугаар зүйлийн 28.4, 28.6 дахь хэсэг “санхүү, төсвийн асуудал эрхэлсэн Засгийн газрын гишүүнд” гэснийг “Ерөнхий сайдад” гэж, 11 дүгээр зүйлийн 11.1, 22 дугаар зүйлийн 22.1.2 дахь заалтын “санхүү, төсвийн асуудал эрхэлсэн Засгийн газрын гишүүнтэй” гэснийг “Ерөнхий сайдтай” гэж, 14 дүгээр зүйлийн гарчиг, 15 дугаар зүйлийн 15.5.3, 15.7, 16 дугаар зүйлийн 16.1, 16.2.3, 17 дугаар зүйлийн 17.1.5, 21 дүгээр зүйлийн 21.5.2, 21.5.4, 25 дугаар зүйлийн 25.14.4, 24.15.5 дахь заалтын “санхүү, төсвийн асуудал эрхэлсэн Засгийн газрын гишүүний” гэснийг “Ерөнхий сайдын” гэж, 16 дугаар зүйлийн 16.4.3 дахь заалтын “санхүү, төсвийн асуудал эрхэлсэн Засгийн газрын гишүүнээс” гэснийг “Ерөнхий сайдаас” гэж, 17 дугаар зүйлийн 17.1.2 дахь заалтын “санхүү, төсвийн асуудал эрхэлсэн Засгийн газрын гишүүнийг” гэснийг “Ерөнхий сайдыг” гэж тус тус өөрчилсүгэй.

**3 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ...-ны өдөр хот

**ТӨРИЙН БОЛОН ОРОН НУТГИЙН ӨМЧИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Төрийн болон орон нутгийн өмчийн тухай хуулийн 5, 16, 21 дүгээр зүйлд доор дурдсан агуулгатай хэсэг нэмсүгэй:

**1/5 дугаар зүйлийн 5 дахь хэсэг:**

“5.Төрийн өөрийн өмчийг зориулалт бусаар захиран зарцуулах, нийгмийн шинжтэй төсөл арга хэмжээнд зарцуулах, хандив, тусламж зэргээр аливаа хэлбэрээр бусдад шилжүүлэхийг хориглох бөгөөд энэхүү хориглолтыг зөрчсөн эрх бүхий этгээдийг албан тушаалаас чөлөөлж, учруулсан хохирлыг нөхөн төлүүлнэ.

**2/16 дугаар зүйлийн 3 дахь хэсэг:**

“3.Аж ахуйн тооцоот үйлдвэрийн газрын хөрөнгөөр хандив, тусламж, нийгмийн шинжтэй үйл ажиллагаа, төсвийн алдагдал нөхөх зэрэг аливаа хөтөлбөр, арга хэмжээг санхүүжүүлэхийг хориглоно.”;

**3/21 дүгээр зүйлийн 21 дэх хэсэг:**

“21.Төрийн өмчит болон төрийн өмчийн оролцоотой хуулийн этгээдийн хөрөнгөөр хандив, тусламж, нийгмийн шинжтэй үйл ажиллагаа, төсвийн алдагдал нөхөх зэрэг аливаа хөтөлбөр, арга хэмжээг санхүүжүүлэхийг хориглоно.”

**2 дугаар зүйл**.Төрийн болон орон нутгийн өмчийн тухай хуулийн 79 дүгээр зүйлийн “эрх эдэлнэ.” гэснийг “эрх эдэлж, үүрэг хүлээнэ.” гэж өөрчилсүгэй.

**3 дугаар зүйл**.Төрийн болон орон нутгийн өмчийн тухай хуулийн 16 дугаар зүйлийн 1 дэх хэсгийн 1дэх заалтын “үл хөдлөх” гэснийг хассугай.

**4 дүгээр зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2023 оны … дугаар Улаанбаатар

сарын …-ны өдөр хот

**ТӨСВИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**ХУУЛИЙГ ДАГАЖ МӨРДӨХ ЖУРМЫН ТУХАЙ**

**1 дүгээр зүйл.**Дунд хугацааны төсвийнхүрээний мэдэгдлийн төсөл, төсвийн төсөл, төсвийн тодотголын төсөлд баримтлах макро эдийн засгийн үндсэн үзүүлэлтийг 2025 оныг хүртэлх хугацаанд эдийн засаг, хөгжлийн асуудал эрхэлсэн төрийн захиргааны төв байгууллага боловсруулна.

**2 дугаар зүйл.**Энэ хуулийг Төсвийн тухай хуульд, нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ИХ ХУРЛЫН**

**ТОГТООЛ**

2023 оны ... дугаар Улаанбаатар

сарын ...-ны өдөр Дугаар... хот

**Тогтоолын хавсралтад өөрчлөлт**

**оруулах тухай**

Монгол Улсын Их Хурлын тухай хуулийн 5 дугаар зүйлийн 5.1 дэх хэсгийг үндэслэн Монгол Улсын Их Хурлаас ТОГТООХ нь:

1.“Төсвийн тогтвортой байдлын зөвлөлийн дүрэм батлах тухай” Монгол Улсын Их Хурлын 2017 оны 12 дугаар сарын 22-ны өдрийн 83 дугаар тогтоолын тэмдэглэх хэсгийн “43 дугаар зүйлийн 43.1 дэх” гэснийг “5 дугаар зүйлийн 5.1 дэх хэсэг, Төсвийн тогтвортой байдлын тухай хуулийн 161.4 дэх” гэж, мөн тогтоолын хавсралтаар баталсан “Төсвийн тогтвортой байдлын зөвлөлийн дүрэм”-ийн Есдүгээр зүйлийн 9.2 дахь хэсгийн “Төсвийн байнгын хороо” гэснийг “Улсын Их Хурал” гэж, 9.2.3 дахь заалтын “гэж Байнгын хороо үзвэл, Байнгын хорооны хуралдаанд оролцсон гишүүдийн олонхын саналаар” гэснийг “бол” гэж тус тус өөрчилсүгэй.

2.“Төсвийн тогтвортой байдлын зөвлөлийн дүрэм батлах тухай” Монгол Улсын Их Хурлын 2017 оны 12 дугаар сарын 22-ны өдрийн 83 дугаар тогтоолын хавсралтаар баталсан “Төсвийн тогтвортой байдлын зөвлөлийн дүрэм”-ийн Наймдугаар зүйл, Есдүгээр зүйлийн 9.3 дахь хэсгийг тус тус хүчингүй болсонд тооцсугай.

Гарын үсэг